Κώστας Μωραΐτης

Ο Κώστας Μωραΐτης (13 Φεβρουαρίου 1970) είναι Έλληνας παλαίμαχος διεθνής καλαθοσφαιριστής. Έχει ύψος 1,96 μέτρα και αγωνιζόταν τόσο ως σμολ φόργουορντ, όσο και ως πάουερ φόργουορντ.

 Καριέρα 
Ο Κώστας Μωραΐτης έχει αγωνιστεί ελληνικές ομάδες τόσο της Α1 Εθνικής, όσο και μικρότερων κατηγοριών.

Συγκεκριμένα, έχει αγωνιστεί με τη φανέλα της Νίκης Βόλου, του Α.Σ. Παπάγου, του Εσπέρου Πατρών, του Ηρακλή Θεσσαλονίκης και του Ολυμπιακού Πειραιώς.

Στον Ολυμπιακό Πειραιώς αγωνίστηκε για περίπου τέσσερα χρόνια (1989–1993) και κατάφερε να κατακτήσει ένα Πρωτάθλημα Ελλάδας (1993). Με τον Ολυμπιακό κατάφερε να φτάσει στα προημιτελικά του Κυπέλλου Κόρατς το 1989 και στα προημιτελικά της Ευρωλίγκας το 1993.

Κατά τη διάρκεια της παραμονής του στον Ολυμπιακό, ο Μωραΐτης αγωνίστηκε υπό τις οδηγίες του Μάκη Δενδρινού, του Μιχάλη Κυρίτση αλλά και του Γιάννη Ιωαννίδη.

 Διεθνείς συμμετοχές 
Ο Κώστας Μωραΐτης έχει πραγματοποιήσει αρκετές συμμετοχές με όλες τις βαθμίδες της Εθνικής ομάδας μπάσκετ της Ελλάδος.

Συγκεκριμένα, έχει πραγματοποιήσει 20 συμμετοχές με την Εθνική Παίδων, 22 συμμετοχές με την Εθνική Εφήβων, 19 συμμετοχές με την Εθνική Ελπίδων και 9 συμμετοχές με την Εθνική Ανδρών.

 Προσωπική ζωή 
Ο γιός του Μωραΐτη, Δημήτρης Μωραΐτης, είναι επαγγελματίας καλαθοσφαιριστής, ο οποίος αγωνίζεται στο Πρωτάθλημα Ελλάδας.

 Τίτλοι 
 Πρωτάθλημα Ελλάδας: 1993

 Παραπομπές 

 Εξωτερικοί σύνδεσμοι 


Κατηγορία:Έλληνες καλαθοσφαιριστές
Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Παπάγου
Κατηγορία:Καλαθοσφαιριστές Νίκης Βόλου
Κατηγορία:Καλαθοσφαιριστές Έσπερου Καλλιθέας
Κατηγορία:Καλαθοσφαιριστές Ηρακλή Θεσσαλονίκης